Տատյանա Շևցովա

Տատյանա Վիկտորովնա Շևցովա (, ), ռուս պետական գործիչ, 2010 թվականի օգոստոսի 4-ից Ռուսաստանի Դաշնության Պաշտպանության նախարարի տեղակալ։ Ռուսաստանի Դաշնության 1 դասի  գործող պետական խորհրդական, ՌԴ վաստակավոր տնտեսագետ, տնտեսական գիտությունների թեկնածու։

Կենսագրություն 
Տատյանա Վիկտորի Շևցովան ծնվել է 1969 թվականի հուլիսի 22-ին  Կալուգայի մարզի Կոզելսեկե քաղաքում։ Հայրը  զինծառայող էր։ 1991 թվականին ավարտել է Սանկտ Պետերբուրգի պետական տնտեսագիտական համալսարանը։

2004 թվականի նոյեմբերից մինչև 2010 թվականի մայիսը եղել է Դաշնային հարկային ծառայության ղեկավարի տեղակալ (Անատոլի Սերդյուկով)։ 2009 թ.-ին շնորհվել է դասային աստիճան՝ Ռուսաստանի Դաշնության 2-րդ դասի գործող պետական խորհրդական։

2010 թվականի մայիսին նշանակվել է Ռուսաստանի Դաշնության պաշտպանության նախարարի խորհրդական։

2010 թ.-ի օգոստոսի 4-ին, Ռուսաստանի Դաշնության նախագահի հրամանագրով Տատյանա Վիկտորի Շևցովան նշանակվել է  Ռուսաստանի Դաշնության պաշտպանության նախարարի տեղակալ։ Վերահսկում է Ռուսաստանի Դաշնության զինված ուժերի  կազմակերպության ֆինանսական ապահովման հարցերը։ Նրա ենթակայության տակ են գտնվում ֆինանսական ապահովման, ֆինանսական պլանավորման, սոցիալական երաշխիքների, տնտեսական վերլուծության և կանխատեսման վարչությունները, Ռուսաստանի ՊՆ պետական պաշտպանական  ֆինանսական պատվերի մոնիտորինգը։

2011 թվականին շնորհվել է դաշնային պետական ծառայողի  բարձրագույն դասային աստիճան՝  Ռուսաստանի Դաշնության 1-ին դասի պետական խորհրդական։

Ամուսնացած է։ Ամուսինը նախկին զինծառայող է։ Ունի երկու որդի։

Պարգևներ և կոչումներ 
 «Հայրենիքին մատուցած ծառայությունների համար» IV աստիճանի շքանշան
 «Ալեքսանդր Նևսկի» շքանշան (2017 թ.),  երկրի պաշտպանունակության ամրապնդման ծառայությունների և ծառայողական գործունեության բարձր անհատական ցուցանիշների համար
 «Պատվո շքանշան» (2007 թ.)
 «Բարեկամության շքանշան»
 «Հայրենիքին մատուցած ծառայությունների համար» շքանշանի II աստիճանի մեդալակիր
 «Սանկտ Պետերբուրգի 300-ամյակին նվիրված» մեդալ
 Մեդալ  «Մարտական համագործակցության ամրապնդման համար»
 «Հաղթանակի օրվա զորահանդեսի մասնակցության համար» շքանշան
 «Աշխատանքային արիության» շքանշան
 «Ղրիմի վերադարձի համար» շքանշան
 «Գեներալ-գնդապետ  Դուտով» շքանշան՝ մարտական համագործակցության համար
 «Պետական համակարգի տեղեկատվության պաշտպանության ամրապնդման համար» II աստիճանի շքանշանով
 «Նիկոլայ Հրաշագործի» շքանշան
 Հոբելյանական մեդալ  «Կալուգայի մարզի 65 ամյակ» (2009 թ.)
 Ռուսաստանի Դաշնության 1-ին դասի պետական խորհրդական (2011 թ.)
 Ռուսաստանի Դաշնության վաստակավոր տնտեսագետ (2006 թ.)
 Տնտեսական գիտությունների թեկնածու
 Ռուսաստանի Դաշնության Պետական Դումայի դաշնային Ժողովի պատվոգիր (2006 թ.)

Ծանոթագրություններ

Արտաքին հղումներ 
 Կենսագրությունը Պաշտպանության նախարարության կայքում
 Կենսագրությունը «ՌԻԱ Նովոստի» կայքում

Ռուս քաղաքական գործիչներ
Ռուս տնտեսագետներ
«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Բարեկամության շքանշանի ասպետներ (Ռուսաստան)
«Հայրենիքին մատուցած ծառայությունների համար» 4-րդ աստիճանի շքանշանի ասպետներ
Ռուս պետական գործիչներ
Տնտեսագիտության թեկնածուներ
Պատվո շքանշանի ասպետներ (Ռուսաստան)